Albert Fish

Hamilton Howard "Albert" Fish, (1879ko maiatzaren 19a, Washington Hiria - 1936ko urtarrilaren 16a, Sing Sing espetxea), estatubatuar serieko-hiltzaile, bortxatzaile, haur sexu-abusatzaile eta kanibal bat izan zen. Hainbat ezizen jaso zituen, Gizon Grisa, Wysteriako Otsogizona, Brooklyngo Banpiroa, Ilargiaren Maniakoa eta Boogey Man. Ehundik gora haurren aurkako sexu-abusuak burutu egin omen izana aipatu zuen.

1924ko uztaila eta 1928ko ekaina artean gutxienez hiru haurren erailketak burutu zituen. Bere bizialdi osoan gutxienez hamar erailketa egin izanaren susmagarria izan zen baina poliziak soilik hiruen egiletza egiaztatu eta aitortu araztea lortu zuen. Beste bi pertsona labankatu izana ere aitortu zuen.

1935ean Grace Budden erailketarengatik hedabideetan oihartzun handia izandako epaiketan heriotzera zigortu eta 1936ko urtarrilaren 16an Sing Sing espetxean aulki elektrikoan exekutatu zuten.

Kategoria:Ameriketako Estatu Batuetako serie-hiltzaileak
Kategoria:Bortxatzaileak
Kategoria:Gizajaleak
Kategoria:Heriotza zigorrera kondenatutakoak estatubatuar presoak
Kategoria:Washington Hiriko jendea
Kategoria:1879ko jaiotzak
Kategoria:1936ko heriotzak